|  |
| --- |
| № исх: 21-09/1302 дз от: 25.03.2021№ вх.1011//21-09/1302дз от: 25.03.2021 |

**Қазақстан Республикасы**

**Парламенті Сенатының**

**депутаттарына**

(тізім бойынша)

*2021 жылғы 25 ақпандағы № 16-13-11Д/С*

**Құрметті депутаттар**

Алматы қаласындағы бір мектепке Қазақ ССР-інің еңбек сіңірген ұстазы, педагогика ғылымдарының кандидаты Рафиқа Бекенқызы Нұртазинаның есімін беруге қатысты сіздердің депутаттық сауалыңызды қарап, мынаны хабарлаймын.

Еліміздің білім саласының дамуына елеулі үлес қосқан ұлағатты ұстаз
Р. Нұртазинаның есімін ардақтау бойынша тиісті шаралар қабылдануда.

2018 жылы Алматы қаласының Бостандық ауданының «Нұрлытау» шағын ауданындағы бұрынғы Ынтымақ көшесіне Рафиқа Бекенқызы Нұртазинаның есімі берілді.

Өткен жылғы Алматы қаласының Тарихи және мәдени ескерткіштерді қорғау жөніндегі комиссиясының шешіміне сәйкес Шоқан Уәлиханов атындағы № 12 мектеп қабырғасына Р.Нұртазинаға арналған мемориалдық тақта орнатылды.

Қазіргі кезде Алматы қаласының әкімдігі қалада 2021 жылы ашу жоспарланған жаңа мектептердің біріне Р. Нұртазинаның есімін беру мәселесін пысықтауда. Бұл мәселе мектеп құрылысы аяқталғаннан кейін Алматы қаласы әкімдігі ұсынысының негізінде Үкімет жанындағы Республикалық ономастика комиссиясының отырысына шығарылады.

Жалпы, Сіздер көтерген мәселе Үкіметтің бақылауында болады.

**А. Мамин**

Орынд.: Н.Е. Абдрахимов, тел.: 74-54-10